Black Canyon สาขานี้อยู่ที่ชั้น 6 ห้างสรรพสินค้าเซ็นทรัลเวิลด์ พอดีเราหาร้านทานข้าวอยู่ เดินผ่านร้านนี้ นึกขึ้นได้ว่าเรามีบัตรสมาชิก Black Canyon จึงตัดสินใจแวะเข้าไปเลยค่ะ 

บรรยากาศ : ร้านติดแอร์เย็นสบายกว้างขวางดี คนไม่แน่น เสียงไม่ดัง ตรงโต๊ะที่เราเลือกนั่งมีปลั๊กไฟให้ด้วย ดีเลยแบตเตอรี่มือถือเราไกล้หมดพอดี

อาหาร : มีให้เลือกหลากหลายเมนูอาหารคาวทั้งไทยและเทศ ,เครื่องดื่ม, ขนม ครบ 

???? เมนูที่สั่ง
- ☘ข้าวคลุกกะปิ (118 บาท) รสชาติกลางๆพอทานได้ แต่มีที่เคยทานอร่อยกว่านี้

- ☘สปาเก็ตตี้ขี้เมาทะเล (138 บาท) ไม่ได้ชิมแต่เพื่อนบอกโอเคอยู่นะ

- ☘ยำวุ้นเส้น (100 บาท) ราคาโปรโมชั่นของ AIS  น้ำยำออกรสเปรี้ยวไปนิด เสิร์ฟมาปริมาณน้อยนิด ตักกันคนละไม่กี่ทีก็หมดละ รุ้สึกไม่คุ้มราคา

- ☘แบล็คแคนยอนเย็น (75 บาท) สดชื่นดี รส มาตรฐาน black canyon 

- ☘มอคคากลาเชียเฟรปเป้ (69 บาท) ราคาโปรโมชั่นของ AIS ไม่ได้ชิม แต่เพื่อนชอบค่ะ

การบริการ : มีการผิดพลาดเล็กน้อยอาหารที่เราสั่งไปคือข้าวคลุกกะปิ ปรากฏว่าพนักงานคีร์ออเดอร์ไปไม่ถึงในครัว รอนานจนผิดสังเกตจึงได้ทวงถามไปถึงรู้สาเหตุว่าระบบส่งออเดอร์ผิดพลาด แต่ทางพนักงานก็มาขอโทษและรีบจัดการให้อย่างเร่งด่วนทันที

????มื้อนี้บิลคิดเงินได้รับส่วนลดค่าอาหารจากบัตรสมาชิก Black Canyon 10%ด้วยค่ะ

????พิกัด: ชั้น 6 ห้างสรรพสินค้าเซ็นทรัลเวิลด์